wickkiey/tamil-wikipedia-chunked huggingface dataset:
# கோகாஜி

## புராணக்கதைகள்

### பிறப்பு

பாச்சல் மற்றும் அவளது இரட்டை சகோதரி இருவரும் கோரக்நாத்தை வழிபட்டு அவரது ஆசிர்வாதத்தை பெற முயற்சித்தபோது , அவளது இரட்டை சகோதரி கோரக்நாத்தின் ஆசீர்வாதத்தை குறுக்கு வழியில் பெற முடிவு செய்தார். அதன்படி நள்ளிரவில் தன் சகோதரியான பாச்சலின் ஆடைகளை அணிந்து கொண்டு, கோரக்நாத்தை ஏமாற்றி, ஆசிர்வாதப் பலனைக் பெற்றுக்கொண்டாள் . பாச்சல் அதை உணர்ந்ததும், கோரக்நாத்திடம் விரைந்து சென்று, தான் அவரிடம் ஆசீர்வாதமாக எதையும் பெறவில்லை என்று கூறினாள். இதற்கு பதிலளித்த கோரக்நாத், தான் ஏற்கனவே ஆசிர்வாதம் அளித்துவிட்டதாகவும், இனி ஆசிர்வதிக்க இயலாது என்றும் கூறினார். தனது சகோதரி தன்னை ஏமாற்றியதைக் கூறி வேண்டிக்கொண்ட பாச்சலின் கோரிக்கைகளுக்குப் பிறகு, கோரக்நாத் மனமிரங்கி இரண்டு குகல் பழங்களைக் கொடுத்தார். அதனை பெற்றுக்கொண்ட பாச்சல் குழந்தை இல்லாத பெண்களுக்கு அந்த பழங்களை பகிர்ந்தளித்தார். குரு பாச்சலுக்கு இந்த பழங்களை கொடுத்து ஆசி வழங்கியபோது, அவளுக்கு பிறக்கும் மகன் மிகவும் சக்தி வாய்ந்தவனாக இருப்பான் என்றும், பாச்சலின் சகோதரியான காச்சலின் இரண்டு மகன்களையும் ஆள்வான் என்றும் அவர் முன்னறிவித்தார்.
# கோகாஜி

## புராணக்கதைகள்

### திருமணம்

கோகா தந்துல் நகரியின் மன்னரான சிந்தா சிங்கின் மகளான ஷ்ரேயல் ராஸ் என்பவரை மணந்தார்.
# கோகாஜி

## புராணக்கதைகள்

### மற்ற கதைகள்

மற்றொரு கதை என்னவென்றால், டெல்லியின் மன்னர் அனங்பால் தோமருடன் இணைந்து அர்ஜனும் சர்ஜனும் கோகாவுக்கு எதிராக சதித்திட்டம் ஒன்றை தீட்டினர். மூவரும் இணைந்து கோகாவிற்கு எதிராக பகாட் பகுதியை தாக்கினார். ஆனால் அவ்விருவரும் கோகாவால் கொல்லப்பட்டனர். மேலும் கோகா தனது துன்பத்திற்கு காரணமான டெல்லியின் மன்னரை மட்டும் உயிரோடு மன்னித்து விட்டார். நிலம் தொடர்பான தகராறில், அவர் தனது இரண்டு சகோதரர்களைக் கொன்றதன் காரணமாக அவர் தனது தாயின் கோபத்தை தன் மீது வரவழைத்துக்கொண்டார் என்பதாக ஒரு கதை உள்ளது
# கோகாஜி

## விழா மற்றும் கொண்டாட்டங்கள்

கோகாஜியின் வரலாறு நாட்டுப்புற மதத்திற்குள் அடங்கும், எனவே அவரை அனைத்து மதங்களையும் சேர்ந்தவர்கள் பின்பற்றி வருகிறார்கள். கோகா தன்னைப் பின்பற்றுபவர்களை பாம்புகள் மற்றும் பிற தீய விலங்குகளினால் ஏற்படும் தீமைகளிலிருந்து பாதுகாக்கும் ஒரு தெய்வப்பிறவியாக பிரபலமானவர். மேலும் அவர் ஒரு பாம்பு கடவுளாக கருதப்படுகிறார், மேலும் தற்போது ராஜஸ்தானில் உள்ள நாகா வழிபாட்டைப் பின்பற்றுபவர்களால் வழிபடப்படும் ஒரு முக்கிய தேவதையாக உள்ளார், மேலும் மேற்கு இமயமலை பகுதிகளில் உள்ள மக்களால் பதினேழாம் நூற்றாண்டிலிருந்து இவரை வழிபட்டு வருகிறார்கள். ஒருவேளை அம்மக்கள் ராஜஸ்தானில் இருந்து குடிபெயர்ந்ததன் விளைவாக கூட இது இருக்கலாம்.  
விவசாயத் தொழிலில் ஈடுபடும் மக்களிடையேயும் அவர் பிரபலமானவர், அவர் ஒரு இந்துவாக இருந்தாலும் இந்துக்களிடையே மட்டுமல்லால் இசுலாம் மக்களிடையே கூட அவரை குறிப்பாக பாம்புக்கடி விஷத்தின் (ஜஹர்) விளைவுகளை குணப்படுத்தும் சக்தி கொண்ட ஒரு துறவி ( பீர் ) என்று கருதப்பட்டு வழிபடுகிறார்கள்.  
குரு கோரக்நாத்தின் சீடர் என்று பெயர் பெற்றவர். பஞ்சாபில் நிலவும் முஸ்லீம் வாய்வழி பாரம்பரியத்தின் படி, அவர் பதிண்டாவைச் சேர்ந்த ஒரு முஸ்லீம் பீர் ஹாசி ரத்தன் மூலம் எந்த வித நிலத்திற்குள்ளும் உள்நுழைந்து வெளியேறும் திறமையை கற்றுக்கொண்டதாக அறியப்படுகிறது. கோகா பதிண்டாவில் சில காலம் வாழ்ந்ததாக நம்பப்படுகிறது.  
பஞ்சாப், ஹரியானா, இமாச்சலப் பிரதேசம் மற்றும் உத்தரப் பிரதேசத்தின் வடமேற்கு மாவட்டங்கள் உட்பட ராஜஸ்தான் மற்றும் வட இந்தியாவின் பிற மாநிலங்களில் இந்த கோகாஜியை வழிபடும் வழிபாட்டு முறை பரவலாக உள்ளது. குஜராத் மற்றும் மத்தியப் பிரதேசத்திலும் அவரைப் பின்பற்றுபவர்கள் பலர் உண்டு.பெரும்பாலான வட இந்தியர்கள் அவரை வழிபடுகின்றர்.
# கோகாஜி

## விழா மற்றும் கொண்டாட்டங்கள்

### ராஜஸ்தான்

அவரது ஆலயம், மெடி ( சமாதியின் சுருக்கமான பேச்சு வார்த்தை) என குறிப்பிடப்படுகிறது, ஒவ்வொரு மூலையிலும் ஒரு மினாரட் அமைக்கப்பட்டுள்ள ஒரு இந்து கல்லறையுடன் உள்ள ஒரு அறை கட்டிடமே கோவிலாக உள்ளது, இது நீண்ட மூங்கில் மயில் தோகைகள், ஒரு தேங்காய், சில வண்ண நூல்கள் மற்றும் சில கைபங்கங்கள் மற்றும் மேலே ஒரு நீல கொடியுடன் கூடிய ஒரு நிஷானால் (ஒரு சின்னம் அல்லது அடையாளம்) குறிக்கப்படும்,  
கோகா வழிபாடு இந்து நாட்காட்டியின் பத்ரா மாதத்தில் தொடங்குகிறது. பத்ரா 9 ஆம் தேதி, மக்கள் அவரது சின்னமான கருப்பு பாம்பை சுவரில் வரைந்து வணங்குகிறார்கள். வழிபாட்டாளர்கள் கிராமத்தைச் சுற்றி வரும் சாரி என்று அழைக்கப்படும் பூச்சிகளை கொல்ல பயன்படும் சிறு மட்டைகளை எடுத்துச் செல்கிறார்கள். பக்தர்கள் அவருக்கு நேர்த்திக்கடனாக செலுத்தி, சுர்மா எனப்படும் இனிப்புகளை காணிக்கையாக செலுத்துகின்றனர். சவாயன் இனத்தை சார்ந்தவர்கள் அவரது நினைவாக 'பிர் கே சொலே' எனப்படும் பக்திப் பாடல்களை டெரூஸின் துணையுடன் பாடுகின்றனர். டெரூஸை அடிப்பது சவாயன் சமூகத்தின் தனிச் சிறப்பு; மற்றவர்கள் பாடலாம், நடனமாடலாம் அல்லது சர்ஹாவாவை காணிக்கையாக வழங்கலாம். இரும்புச் சங்கிலிகளால் தன்னைத் தானே அடித்து பாடி வரும் பக்தர்களான நடனக் கலைஞர்களிடம் கோகாவின் ஆவி தற்காலிகமாகத் தங்கியிருப்பதாக நம்பப்படுகிறது. இந்த நாளில் (பத்ர கிருஷ்ண பக்ஷ நவமி) மக்கள் தங்கள் ராக்கிகளைத் திறந்து அவருக்கு வழங்குகிறார்கள். அவர்கள் இனிப்பு பூரி (இனிப்பு சப்பாத்தி வகை) மற்றும் பிற இனிப்புகளையும் வழங்கி அவரது ஆசிர்வாதத்தைப் பெறுகிறார்கள்.  
ராஜஸ்தானின் ஜெய்ப்பூரில் இருந்து 359&nbsp; கி.மீ. தொலைவில் உள்ள ஹனுமன்கர் மாவட்டத்தில் உள்ள கோகமேடியில் கோகா சமாதி அடைந்ததாக நம்பப்படுகிறது. சமாதி சாதல் கோகமேடியில் பிரமாண்டமான கண்காட்சிகள் நடத்தப்படுகின்றன. அதை நினைவு கூறும் விதமாக ஆண்டுதோறும் பாத்ரபத மாதத்தில் மூன்று நாட்கள் கோகா திருவிழா நடைபெறும் . அப்போது ஆயிரக்கணக்கான பக்தர்கள் இந்த நினைவிடத்தில் அஞ்சலி செலுத்த கூடுவார்கள். பத்ரபாதத்தின் (கோக நவமி) இருண்ட பாதியின் ஒன்பதாம் நாளிலிருந்து அதே மாதத்தின் இருண்ட பாதியின் பதினொன்றாம் நாள் வரை இந்த கண்காட்சி நடைபெறுகிறது. மக்கள் தங்கள் கைகளில் *நிஷான்ஸ்* என்று அழைக்கப்படும் நீல வண்ணக் கொடிகளுடன் மத்தளங்களின் தாளங்களுக்கு ஏற்ப ஆடுகிறார்கள். கோகாஜியின் வாழ்க்கை வரலாற்றைப் பற்றிய பாடல்கள் மற்றும் பஜனைகள் டமாரம், சிம்தா போன்ற பாரம்பரிய கருவிகளுடன் இசைக்கப்படும் இசையுடன் வாசிக்கப்படுகின்றன. அவரது பிறந்த இடமான தாத்ருவாவில், ஒரு மாதத்திற்கும் மேலாக கண்காட்சி நடைபெறுகிறது. பத்ரா மாதத்தின் தொடக்கத்திலிருந்தே தாத்ருவாவின் கிழக்குப் பகுதிகளிலிருந்து பக்தர்கள் வரத் தொடங்குகிறார்கள். இந்த பக்தர்கள் பொதுவாக பர்பியா (கிழக்கை சேர்ந்தவர்கள்) என்று அழைக்கப்படுகிறார்கள். இவர்கள் தங்கள் கழுத்துகளில் பாம்பு உருவத்தை மாட்டிக்கொண்டு வருவார்கள். அவரது பிறந்த இடமான தாத்ருவா மற்றும் அதைச் சுற்றியுள்ள ஒரு நாட்டுப்புறக் கதையின்படி, யாராவது ஜோஹ்ராவிலிருந்து ( தாத்ருவாவில் ஒரு புனித குளம் உள்ள தரிசு நிலம்) ஒரு குச்சியை எடுத்தால் அது பாம்பாக மாறும் என்று நம்பப்படுகிறது. கோகாஜியின் பக்தர்கள் பாம்பு கடித்தால் அவரை வணங்கி, கடிபட்ட இடத்தில் உடனடி பரிகாரமாக புனித சாம்பலை ( பாபூத் ) தடவுகிறார்கள்.
# கோகாஜி

## விழா மற்றும் கொண்டாட்டங்கள்

### இமாச்சல பிரதேசம்

இமாச்சலப் பிரதேசத்தில் உள்ள தனீக் புராவில், கோகா நவமி அன்று மிகப் பெரிய அளவிலான திருவிழா மற்றும் கண்காட்சி ஏற்பாடு செய்யப்பட்டுள்ளது. கோகாஜியின் கதையானது, அவரை பின்பற்றுபவர்களால் ரக்ஷா பந்தன் முதல் கோகா நௌமி வரை, இப்பகுதியில் உள்ள ஒவ்வொரு வீட்டிற்கும் சென்று வாசிக்கப்படுகிறது. அவரது சீடர்கள் கோகாஜியின் கதைகளைப் பாடும்போது ஒரு சாட் (ஒரு மரக் குடை) எடுத்துச் செல்கிறார்கள், மேலும் மக்கள் அவர்களுக்கு தானியங்கள் மற்றும் பிற பொருட்களை வழங்குகிறார்கள். சேகரிக்கப்பட்ட அனைத்து காணிக்கைகளையும் மொத்தமாக கோவிலுக்கு கொண்டு வருகிறார்கள், பின்னர் கோகா நவமி பெருவிழா மூன்று நாட்கள் கொண்டாடப்படுகிறது. பல்வேறு பூஜைகள் மற்றும் சடங்குகள் தவிர, மல்யுத்தப் போட்டி ( மால் அல்லது தங்கல் ) மூன்று நாட்களுக்கு ஏற்பாடு செய்யப்பட்டுள்ளது, அங்கு பிரதேசம் முழுவதிலுமிருந்து பங்கேற்பாளர்கள் போட்டியிடுகின்றனர். அலங்கார பொருட்கள், கைவினைப்பொருட்கள், உடைகள், அழகுசாதனப் பொருட்கள், வீட்டுப் பொருட்கள் மற்றும் குழந்தைகளுக்கான பொம்மைகளை கொண்ட வருடாந்த மூன்று நாள் கண்காட்சி இந்த விழாக்களில் ஒரு பகுதியாகும், அவரது கதையை கேட்டுக்கொண்டே சிறந்த உணவுகளை சாப்பிட்டு கொண்டும், பொருட்களை வாங்கியும் அவரை நினைவு கூறுகிறார்கள்.
# கோகாஜி

## விழா மற்றும் கொண்டாட்டங்கள்

### பஞ்சாப்

கணிசமான பின்தொடர்பவர்களைக் கொண்ட கோகா பஞ்சாபில் குக்கா என்று அழைக்கப்படுகிறார். பல பஞ்சாபி கிராமங்களில் குக்காவிற்கு அர்ப்பணிக்கப்பட்ட கோவில் உள்ளது. சாப்பர் கிராமத்தில் ஆண்டுதோறும் ஒரு கண்காட்சி ஏற்பாடு செய்யப்படுகிறது, இது சப்பர் மேளா என்று அழைக்கப்படுகிறது. &nbsp;பஞ்சாபில் மான்சாவிலிருந்து 51 கி.மீ. தொலைவில் அமைந்துள்ள பரேட்டா மண்டி போன்ற நகரங்களில் குக்காவின் பாரம்பரியத்தை காணலாம். "இந்த நகரத்தில் முக்கியமாக சௌஹான்கள் வசிக்கின்றனர், அவர்கள் 'பாம்புகளின் இறைவன்' குக்காவிலிருந்து தங்கள் தோற்றத்தைக் கண்டறிந்துள்ளனர். குக்காயின் அருளால் இங்கு யாரும் பாம்புக்கடியால் இறக்கவில்லை என்று கூறப்படுகிறது."  
குக்கா நௌமி நாளில், இனிப்பு உணவை வழங்கும்போது, பின்வரும் பாடல்கள் பாடப்படுகின்றன:  
பஞ்சாபி :<blockquote>*ਪੱਲੇ ਮੇਰੇ ਮਥੀਆਂ*  
*ਨੀ ਮੈਂ ਗੁੱਗਾ ਮਨਾਓੁਣ ਚੱਲੀਆਂ*  
*ਨੀ ਮੈਂ ਬਾਰੀ ਗੁੱਗਾ ਜੀ*  
</blockquote>மொழிபெயர்ப்பு<blockquote>*எனக்கு மத்யா கிடைத்தது*
*நான் குக்கா ஜியை வணங்கப் போகிறேன்*
*ஓ குக்கா ஜி*
</blockquote>
# கல்லடிகோடன் மலைகள்

**கல்லடிகோடன் மலைகள்** என்பது கேரளாவில் உள்ள பால்காட் இடைவெளியை வடக்கே, தமிழக எல்லையை ஒட்டி அமைந்துள்ள மலைத்தொடர் ஆகும்.  
பாலக்காட்டில் இருந்து கோழிக்கோடு வரையிலான சாலைப் பாதையில் ஒரு குறிப்பிடத்தக்க அடையாளமாக இருப்பதுடன், ஏராளமான மரங்களின் அடர்த்தி குறைந்த, செடிகளால் சூழப்பட்ட காடுகளின் ஆதாரமாக உள்ளன. இந்த மலைகள் ஷிலாஜித் ( *கன்மடம்* "கல்-கஸ்தூரி என்று உள்ளூர் மொழியில் அழைக்கப்படுகிறது), அத்துடன் ஏராளமான மருத்துவ குணங்களுள்ள செடிகள் இருப்பதோடுn மேற்குத் தொடர்ச்சி மலையின் மற்ற பகுதிகளுக்கு ஏற்ப, இந்த மலைகள் அதிக அளவில் பல்லுயிர் பெருக்கத்தைக் கொண்டுள்ளன.  
கல்லடிகோடன் மலைகள் அதன் இயற்கை அழகுக்காக நன்கு அறியப்பட்டவை, இந்த மலைகளில் பல்வேறு நீர்வீழ்ச்சிகள், அருவிகள் காணப்படுகின்றன. மேலும் அதன் நீர்வீழ்ச்சிகள் பல ஆறுகளுக்கு நீர் ஆதாரமாக உள்ளன. அவற்றில் இரண்டு முக்கிய நீர்வீழ்ச்சிகள் முத்திகுளம் அருவி மற்றும் மீன்வல்லம் அருவி ஆகும்.  
ஒரு சமூகவியல் கண்ணோட்டத்தில், இந்த மலைகள் பல உள்ளூர் தெய்வங்களைப் பற்றி ஆதிக்கம் செலுத்தும் நாட்டுப்புறக் கதைகளின் பலதரப்பட்ட கூறுகளின் தாயகமாகும். இவர்களில், கல்லடிகோடன் காரி நீலி ("அடர் நீலம்" தெய்வம்) தந்திரத்தின் சக்தி பள்ளியில் ஒரு குறிப்பிடத்தக்க மோகினியாகும் மற்றும் பல *சாத்தன்களின்* தாய் (சிறு தெய்வங்கள் - பெரும்பாலும் இவை குறும்புக்காரர்களாக சித்தரிக்கப்படுகின்றன, போதுமான பயிற்சி பெற்ற மனிதர்களால் இவைகள் கட்டுப்படுத்தப்படலாம். அத்தகைய மனிதர்களை  எஜமானர்கள் அல்லது ஷாமன்கள் என அழைப்பார்கள்) என கருதப்படுகிறது . கல்லடிகோடன் மலைகள் இப்படிப்பட்ட ஏராளமான ஷாமன்களையும் (சூனியக்காரர்கள்) மற்றும் நீலியாட்டம் என்று அழைக்கப்படும் ஒரு நாட்டுப்புற நடனத்தின் ஊற்றாகவும் உள்ளது.
# போஜ்புரி பாடகர்களின் பட்டியல்

இது குறிப்பிடத்தக்க **போஜ்புரி பாடகர்களின்** பட்டியலாகும். இந்த குரலிசைகலைஞர்கள் இந்தியா மற்றும் நேபாளத்தை பூர்விகமாக கொண்டவர்கள் ; சிலர் நெதர்லாந்து, வட அமெரிக்கா, தென் அமெரிக்கா மற்றும் ஆப்பிரிக்காவில் புலம்பெயர்ந்து வாழ்ந்து வருகிறார்கள்
# போஜ்புரி பாடகர்களின் பட்டியல்

## பாடகர்களின் பட்டியல்

<div>
அல்கா யாக்னிக் அலோக் குமார் அர்ஜுன் சர்மா ஆஷா போசலே சந்தன் திவாரி தாமோதர ராவ் தினேஷ் லால் யாதவ் துரோபதி இந்து சோனாலி கல்பனா படோவரி கேசரி லால் யாதவ் கிஷோர் குமார் குமார் சானு லதா மங்கேஷ்கர் மாலினி அவஸ்தி மனோஜ் திவாரி முகமது ரஃபி மிகா சிங் பவன் சிங் ராஜ் மோகன் ராம்தேவ் சைட்டோ ரித்தேஷ் பாண்டே சாமுவேல் சிங் சாரதா சின்ஹா ஸ்ரேயா கோஷல் சோனு நிகம் உதித் நாராயண் ராம்தேவ் சைட்டோ அலோக் குமார் ராஜ் மோகன் ரித்தேஷ் பாண்டே கல்பனா படோவரி பிரியங்கா சிங் பூர்ணிமா தாமோதர ராவ் மோகன் ரத்தோட் இந்து சோனாலி பவன் சிங் சாமுவேல் சிங் சந்தன் திவாரி மனோஜ் திவாரி தினேஷ் லால் யாதவ் கேசரி லால் யாதவ் சமர் சிங் நீல்கமல் சிங்
- ராகேஷ் மிஸ்ரா
</div>
# போஜ்புரி பாடகர்களின் பட்டியல்

## மேலும் பார்க்கவும்

- போஜ்புரி சினிமா
- போஜ்புரி மக்களின் பட்டியல்
- போஜ்புரி நடிகர்களின் பட்டியல்
- போஜ்புரி நடிகைகளின் பட்டியல்
# பஞ்சாபின் நாட்டுப்புற இசை கருவிகள்

**பஞ்சாபி நாட்டுப்புற இசை கருவிகள்** நாட்டுப்புற இசை மற்றும் நாட்டுப்புற நடனங்களான பாங்க்ரா, கித்தா போன்ற போன்றவைகளில் பயன்படுத்தப்படும் பல்வேறு பாரம்பரிய இசைக்கருவிகளைக் கொண்டுள்ளது .
பஞ்சாபின் மக்கள் அவர்கள் பிறப்பிலிருந்து ஒவ்வொரு காலகட்டத்திலும் மகிழ்ச்சியோ மற்றும் துக்கமோ எதுவாக இருந்தாலும் மரணம் வரையிலும் கூட அவர்களைடையே நாட்டுப்புற இசையின் தாக்கம் உள்ளது. டோல், சாரங்கி, சிம்தா போன்ற சில இசைகருவிகள் எல்லாராலும் எளிதாக பயன்பட்டு வந்தாலும் சில இசைகருவிகள் பயன்பாட்டில் அரிதாகவே காணப்படுகின்றன. பல்வேறு கலாச்சார நடவடிக்கைகளில் பயன்படுத்தப்படும் பஞ்சாப் பிராந்தியத்தின் சில பிரபலமான பாரம்பரிய கருவிகள் இங்கே பட்டியலில் உள்ளன.
# பஞ்சாபின் நாட்டுப்புற இசை கருவிகள்

## பஞ்சாபி இசை கருவிகள்

ஆங்கில அகர வரிசைப்படி பஞ்சாபி நாட்டுப்புற இசைக்கருவிகளின் பட்டியல்:  
- அல்கோஸ்
- புக்சு
- சிம்தா
- தில்ருபா
- தாத்
- டோல்
- காகர்
- கர்ஹா
- ஏக்தாரா
- கேட்டோ
- கர்தல்
- சாப்
- சாரங்கி
- தும்பி
# பஞ்சாபின் நாட்டுப்புற இசை கருவிகள்

## மேலும் பார்க்கவும்

- பஞ்சாபி இசை
- பஞ்சாபி நாட்டுப்புற இசை
- சீக்கிய இசை
- இந்திய இசை
# கோலி நடனம்

**கோலி நடனம்** இந்தியாவின் மகாராஷ்டிரா மற்றும் கோவா மாநிலங்களின் பிரபலமான நாட்டுப்புற நடனம் ஆகும். இது மும்பையைச் சேர்ந்த கோலி என்னும் மீனவ இனமக்களால் உருவாக்கப்பட்டது. அவர்களின் கடலோடு இணைந்த வாழ்க்கை முறையை சித்தரிக்கும் பொருட்டு கோலி நடனம் கடல் அலைகளின் தாளத்தை பிரதிபலிக்கிறது மற்றும் கோலிகளின் அனைத்து திருவிழாக்களிலும் எப்போதும் கோலி நடனம் இல்லாமல் கொண்டாடப்படுவதேயில்லை கோலி மீனவப் பெண்களின் இந்த விறுவிறுப்பான நடனம் மும்பைக்கு மற்றுமொரு சிறப்பாக அமைந்துள்ளது
# கோலி நடனம்

## குறிப்பிடத்தக்க நிகழ்வுகள்

- 1961 ஆம் ஆண்டு இந்தியாவின் குடியரசு தினத்தன்று, மகாராஷ்டிராவின் கோலி இன மக்கள் (மகாராஷ்டிரா 1960 இல் புதிதாக உருவாக்கப்பட்டது) குடியரசு தின அணிவகுப்பில் டெல்லியில் கோலி நடனத்தை நிகழ்த்தினார். பிரதமர் ஜவஹர்லால் நேரு தனது தலையில் கோலி இன மக்களைப்போல தொப்பியைக் கூட வைத்துக்கொண்டு அவர்களுடன் இணைந்து நடனமாடினார்  
தீபாவளியின் போது மாணவர்களுடன் கோலி நடனத்தை ரசித்தார் (மும்பை, 2010)]]  
- நவம்பர் 2010 இல், அமெரிக்க ஜனாதிபதி, பராக் ஒபாமா தனது மனைவி மிச்செல் ஒபாமாவுடன் தீபாவளி பண்டிகையின் போது இந்தியாவிற்கு வருகை தந்த போது மும்பையில் பள்ளி மாணவர்களுடன் கோலி நடனம் ஆடியதுடன் 'மி ஹை கோலி' என்ற பாடலையும் கண்டு ரசித்தார்.
# கோலி நடனம்

## மேலும் பார்க்கவும்

- கோலி மக்கள் பட்டியல்
- கோலி மாநிலங்கள் மற்றும் குலங்களின் பட்டியல்
# ஃபிர்கல் நடனம்

**ஃபிர்கல்** என்பது பூமிஜ் பழங்குடியினரின் தற்காப்பு கலையோடு இணைந்த நாட்டுப்புற நடனம் ஆகும். ஃபிர்கலின் முக்கிய கருவிகள் வாள், அம்புகள், வில் மற்றும் கேடயங்கள். இது ஜார்க்கண்டின் *பொட்கா தொகுதியிலும்* இந்தியாவின் ஒடிசாவின் சில பகுதிகளிலும் உள்ள மக்களால் ஆடப்படுகிறது.  
தென்னிந்தியாவின் களரிபாய்ச்சல் மற்றும் சீனா மற்றும் ஜப்பானில் தற்காப்புக் கலைகளிலிருந்து அதன் தோற்றம் மற்றும் வடிவங்களை விடவும் பழமையானது, ஆனாலும் ஃபிர்கல் இன்னும் உயிரோட்டமுள்ள தற்காப்புக் கலை அடிப்படையிலான நடன வடிவமாகும். இது முக்கியமாக ஜார்கண்டில் உள்ள சோட்டாநாக்பூர் பகுதியில் உள்ள பூமிஜ் பழங்குடியினரால் நிகழ்த்தப்படுகிறது.  
முதலில் பார்க்கும் போது, ஆப்பிரிக்க பழங்குடியினர் ஆடும் மற்ற போர்வீரர் நடனம் போல் ஃபிர்கால் ஆட்டமும் தெரிகிறது. நடன நிகழ்ச்சிகள் முதலில் வேட்டைக் காட்சிகள் மற்றும் தற்காப்புக் காட்சிகளாக இருந்தன, முக்கியமாக ஆண்மையப்படுத்தப்பட்ட காட்சிகளாக ஆரம்பிக்கப்பட்டது. இருப்பினும், காலப்போக்கில், பூம்ஜிகளின் வளர்ந்து வரும் வாழ்க்கை முறை அதன் நடன அசைவுகளை மாற்றியமைக்க வழிவகுத்தது. காலப்போக்கில், நடன அசைவுகள் தைரியத்தின் சடங்கு ரீதியான ஆர்ப்பாட்டமாக இல்லாமல் ஒரு நிதானமான, பொழுதுபோக்கு பயிற்சியாக மாறிவிட்டன. இந்த நடனப் படிகள் *பாக் தால்*, *பிர்சா முண்டா தால்,* பஹல்பானி தால் எனப் பலவிதமாக அழைக்கப்படுகின்றன. இவை பூமிஜ் சமூகம் அனுபவித்த துணிச்சலான விடுதலை மற்றும் சமூகப் போராட்டத்தைக் குறிக்கின்றன. ஆனால், இளைய தலைமுறையினருக்கு இந்த நடனப் படிகள் முற்றிலும் அறிமுகமில்லாததாகத் தெரிவதோடு அன்னியமாகவும் உள்ளது.  
ஜாம்ஷெட்பூரை தளமாகக் கொண்ட ஒரு தன்னார்வ தொண்டு நிறுவனமான கலாமந்திர் - தி செல்லுலாய்ட் அத்தியாய கலை அறக்கட்டளையின் (TCCAF) முயற்சிகளுக்கு பின்பாக ஃபிர்கல் ஆட்டம் இன்னமும் ஆடப்பட்டு வருகிறது. பல ஆண்டுகளாக, இந்த அமைப்பு ஃபிர்கலின் மறுமலர்ச்சி மற்றும் மேம்பாட்டிற்காக அயராது உழைத்து வருகிறது. இன்று, ஜார்க்கண்டின் கிழக்கு சிங்பூம் மாவட்டத்தில் உள்ள பொட்கா தொகுதியில் உள்ள ஜனும்திஹ் என்ற ஒரு கிராமத்தில் சுமார் 25 பூமிஜ் பழங்குடி குடும்பங்களின் குழு வாழ்ந்து வருகிறது. அவர்கள் தங்கள் பழங்குடி வழக்கத்தையோ மரபையோ மாற்றாமல் இன்னமும் ஒழுக்கத்தின் மரபுகளைப் பின்பற்றுகிறார்கள். அதன் வழியே ஃபிர்கல் நடனம் வாழ்ந்து வருகிறது. நிபுணர்கள் கூறுகையில், ஃபிர்கல் என்பது, *கிர்பான் சுசுனின்* (கிர்பான் என்றால் வாள் மற்றும் சுசுன் நடனம்) மாறுபட்ட வடிவம் ஆகும்.
# ஃபிர்கல் நடனம்

## மேலும் பார்க்கவும்

- ஜார்கண்ட் நாட்டுப்புற நடனங்கள்
- ஒடிசாவின் நாட்டுப்புற நடனங்களின் பட்டியல்
- பூமிஜ்
- பொட்கா தொகுதி
# மிருதுளா முகர்ஜி

**மிருதுளா முகர்ஜி** (*Mridula Mukherjee*) என்பவர் இந்திய வரலாற்றாசிரியர், இந்திய விடுதலை இயக்கத்தில் விவசாயிகளின் பங்கு பற்றிய தனது பணிக்காக அறியப்பட்டவர். இவர் தில்லி ஜவகர்லால் நேரு பல்கலைக்கழகத்தின் வரலாற்று ஆய்வு மையத்தின் முன்னாள் தலைவர் மற்றும் நேரு நினைவு அருங்காட்சியகம் மற்றும் நூலகத்தின் முன்னாள் இயக்குநராக உள்ளார்.
# மிருதுளா முகர்ஜி

## ஆரம்ப வாழ்க்கை மற்றும் கல்வி

முகர்ஜி 1950-ல் இந்தியாவின் புது தில்லியில் பிறந்தார். இவரது பெற்றோர், வித்யா தர் மகாஜன் மற்றும் சாவித்ரி ஷோரி மகாஜன் ஆவர். இவர்கள் லாகூரில் புகழ்பெற்ற வரலாற்று ஆசிரியர்களாக இருந்தனர். இவர்கள் 1947-ல் இந்தியப் பிரிவினையைத் தொடர்ந்து புது தில்லிக்குக் குடிபெயர்ந்தனர். இவரது சகோதரி, சுசேதா மகாஜன், ஜவகர்லால் நேரு பல்கலைக்கழகத்தில் இந்திய வரலாற்றுப் பேராசிரியராக உள்ளார். இவரது சகோதரர் அஜய் மகாஜன் ஆவார். இவரது முனைவர் பட்ட ஆய்வு ஆலோசகராக பிபன் சந்திரா செயல்பட்டார்.
# மிருதுளா முகர்ஜி

## பணி

1972 ஆம் ஆண்டில், தனது முனைவர் பட்ட ஆய்வறிக்கையில் பணிபுரியும் போது, முகர்ஜி வரலாற்று ஆய்வுகள் மையம், ஜவகர்லால் நேரு பல்கலைக்கழகத்தில், ஆசிரியராக பணியமர்த்தப்பட்டார்.  
முகர்ஜியின் படைப்புகளில் இயங்கும் ஒரு பொதுவான நூல், பிந்தைய காலனித்துவ வரலாற்று விசாரணை முறையின் விமர்சனமாகும். இது விவசாய இயக்கங்கள் குறித்த இவரது முக்கியப் பங்களிப்பு ஆகும். நவீன இந்திய வரலாறு பற்றிய இவரது பகுப்பாய்வைத் இது தெரிவிக்கிறது. பிபன் சந்திரா மற்றும் பலர் இணைந்து எழுதிய இரண்டு புத்தகங்களில் இது இணைக்கப்பட்டுள்ளது. அவை: *இந்தியாவின் சுதந்திரத்திற்கான போராட்டம்* மற்றும் *சுதந்திரத்திற்குப் பிறகு இந்தியா: 1947-2000* . முந்தைய புத்தகத்தில், ஆசிரியர்கள் "இந்தியாவில் காலனித்துவம் மற்றும் தேசியவாதம் பற்றிய எழுத்தில் கேம்பிரிட்ஜ் மற்றும் பிந்தைய காலனித்துவ 'கொள்கைகள்' செல்வாக்கை மாற்ற முயன்றனர்.
# மிருதுளா முகர்ஜி

## கருத்தியல்

முகர்ஜி நேரு நினைவு அருங்காட்சியகம் மற்றும் நூலகத்தின் இயக்குநராக நியமிக்கப்பட்ட பிறகு, பிப்ரவரி 2008 மற்றும் சூன் 2009க்கும் இடையில் எழுதப்பட்ட இரண்டு கடிதங்கள் மற்றும் ராம்சந்திர குஹா மற்றும் சுமித் சர்க்கார் உட்பட பல்வேறு கல்வியாளர்களால் கையெழுத்திடப்பட்ட இரண்டு கடிதங்கள் நூலக நிர்வாகக் குழுவிற்கு அனுப்பப்பட்டது. இது மையத்தின் அறிவார்ந்த தரநிலைகள் சீர்குலைந்ததாகத் தெரிவித்தது.  
முகர்ஜிக்கு ஆதரவாக, இர்பான் ஹபீப் மற்றும் மது கிஷ்வர் உட்பட மற்றொரு கல்வியாளர்கள், இந்தியப் பிரதமருக்குக் கடிதம் எழுதினார்கள். முகர்ஜியின் பதவிக் காலத்தில், ஜெயப்பிரகாஷ் நாராயணின் தேர்ந்தெடுக்கப்பட்ட படைப்புகளின் பத்து தொகுதி வெளியீடுகளின் எண்ணிம மயமாக்கல் திட்டம் முடிவடைந்தது.  
முகர்ஜிக்கு எதிராக அனுப்பப்பட்ட மனுவை நிராகரித்த நிர்வாகக்குழு முகர்ஜியின் பதவிக்காலத்தை மேலும் இரண்டு ஆண்டுகளுக்கு நீட்டித்தது.
# மது கம்பிகர்

**மது கம்பிகர்** (*Madhu Kambikar*) இந்திய நாட்டுப்புறக் கலை கலைஞர், நாடக நடிகர் மற்றும் திரைப்படம் மற்றும் தொலைக்காட்சி ஆளுமையாவார். கம்பிகர் மகாராஷ்டிராவைச் சேர்ந்தவர்.
# மது கம்பிகர்

## வாழ்க்கை

கம்பிகர் மகாராட்டிர மாநிலம் பீடு மாவட்டத்தில் உள்ள மாலேகான் என்ற கிராமத்தில், சூலை 28, 1953-ல் கோல்காட்டி சமூகத்தில் பிறந்தார். இவர் பாதியிலே பள்ளிப் படிப்பினை விட்டு வெளியேறி தனது தந்தையுடன் பணியாற்றத் தொடங்கினார். இவர் மிக இளம் வயதிலேயே ஒரு நடிகையானார். இவர் மறைந்த கிஷோர் சாந்தாபாய் காலேவின் அத்தை ஆவார்.  
நவம்பர் 27, 2016 அன்று, மாட்டுங்காவில் உள்ள யஷ்வந்த் நாட்டிய மந்திரில் லாவணி - தமாஷா நிகழ்ச்சியின் போது மேடையில் மயங்கி விழுந்து மருத்துவமனையில் அனுமதிக்கப்பட்டார்.
# மது கம்பிகர்

## நாட்டுப்புற மற்றும் சமகால நாடகம்

கம்பிகர் பல நாட்டுப்புற நாடகங்களில் நடித்துள்ளார்.  
- தாது இந்தூரிகரின் " *கடவச்ச லக்னம்* "
- ஷங்கர் பாட்டீலின் " *பங்காதிஷிவாய புதாரி நஹி* "
- அசோக் பரஞ்சபேவின் " *உடே கா அம்பே உடே* "
- வசந்த் சப்னிஸ் ' " *விச்சா மஜி பூரி காரா* "
- ஆத்மாராம் சாவந்தின் " *முஜ்ரா கியா சர்க்கார்* "
- அசோக் பட்டோல்/ சுயோக்கின் " *காஷி மே ராஹு தாஷிச்* "
- கம்பிகரின் சொந்த தயாரிப்பான" *சகி மசி லாவனி* " உபேந்திரா லிமாயே இயக்கியுள்ளார்  
கம்பிகர் 22-25 நாடகங்களில் நடித்துள்ளார். இவற்றுள் சில:
- தும்சா அம்சா செம் அஸ்தா
- வஸ்த்ரஹரன்
- புத்திரகாமேஷ்டி
- பணம் செலுத்தும் விருந்தினர்
- அஜப் நியாய வர்துலச்சா
# மது கம்பிகர்

## தேர்ந்தெடுக்கப்பட்ட திரைப்படவியல்

கம்பிகர் நூற்றுக்கும் மேற்பட்ட திரைப்படங்களில் நடித்துள்ளார். இவற்றில் சில:  
- *ஷபிட்*
- *முக்தா*
- ஷோலா அவுர் ஷப்னம் (1992 திரைப்படம்) இந்தித் திரைப்படம்
- *டோகி*
- *சங்கர்ஷ் ஜீவனாச்சா*
- *டோம்பாரி*
- *ஏக் ஹோதா விதுஷாக்*
- ஜபட்லேலா
- ஜபட்லெலா 2
- *டெபு*
- *யூ கா காரத்*
- *மாலா கெயூன் சலா*
- *சாதிச்சி புண்யாயி*
- *லட்சுமி*
- *ரகு மைனா*
- *சல் ரீ லக்ஷ்ய மும்பை லா*
- *ரிக்ஷாவலி*
- *மசி சகுலி*
- *ராவ்சாகேப்*
- *மும்பைச்சா டபேவாலா*
- *பாலகந்தர்வா*
- பின் கமச்ச நவரா
- ஆஜ் ஜலே முக்தா மீ
# மது கம்பிகர்

## விருதுகள்

- சிறந்த நடிகைக்கான ஹன்சா வாட்கர் சிறப்பு விருது
- நட்வர்ய கேசவ்ராவ் நாள் விருது
- 2013 மகிளா லோககலா சம்மேளனின் தலைவர், நாக்பூர்
- லோகஷாஹிர் பத்தே பாபுராவ் விருது
- மகரிஷி சங்கர்ராவ் மோஹிதே-பாட்டீல் லாவனி கலவந்த் விருது 2007
- ஜீ சித்ரா கௌரவ் வாழ்நாள் சாதனையாளர் விருது 2018
# சோகராய் மற்றும் கோவர் ஓவியம்

**சோகராய் மற்றும் கோவர் ஓவியம்** (*Sohrai and Khovar painting*) என்பது சார்கண்டின் ஹசாரிபாக் மாவட்டத்தில் பாரம்பரியமாகப் பெண்களால் வரையப்படும் சுவரோவியக் கலையாகும். இந்த ஓவியங்கள் பாரம்பரியமாகக் குடிசைச் சுவர்களை அலங்கரிக்க பயன்படுகிறது. இதனைக் காகிதத்திலும் துணியிலும் கூட வரைவார்கள். காகிதம் மற்றும் துணிகளில் வரையப்படும் ஓவியங்களை புரவலர்களுக்கு விற்று பெண்கள் வரிவாய் ஈட்டுகின்றனர்.  
சோகராய் ஓவியம், சோகராய் எனப்படும் அறுவடை திருவிழாக்களின் போது வரையப்படுகிறது.
# சோகராய் மற்றும் கோவர் ஓவியம்

## வரலாறு

இந்தக் கலையானது சமஸ்கிருதி அருங்காட்சியகம் மற்றும் கலைக்கூடத்தை நிறுவிய புலு இமாமால் பிரபலப்படுத்தப்பட்டது. 2018ஆம் ஆண்டில், சார்க்கண்டு அரசு தொடருந்து மற்றும் அரசாங்க கட்டிடங்களை சோகராய் ஓவியங்களால் அலங்கரிக்கும் திட்டங்களை அறிவித்தது. இவை 2020-ல் புவியியல் சார்ந்த குறியீட்டினைப் பெற்றது.
# சோகராய் மற்றும் கோவர் ஓவியம்

## செயல்முறை

சுவர்களில் முதலில் மண் மற்றும் சாணம் கலந்த கலவை பூசி, பின்னர் வர்ணம் தீட்டப்படும்.
# பெண்களுக்கான மில்லினியம் அமைதி பரிசு

**பெண்களுக்கான மில்லினியம் அமைதிப் பரிசு** (Millennium Peace Prize for Women) என்பது 2001 ஆம் ஆண்டில், சர்வதேச எச்சரிக்கையின் பெண்கள் அமைதியைக் கட்டியெழுப்பும் பிரச்சாரத்தின் ஒரு பகுதியாக, பெண்களுக்கான ஐக்கிய நாடுகளின் மேம்பாட்டு நிதியம் இந்த பரிசை வழங்கியது. இதுபோன்ற பல சர்வதேச விருதுகளை உருவாக்கிய அமெரிக்க சிற்பி *திம் ஹோம்சு* என்பவர் வெண்கலப் பரிசினை வடிவமைத்தார். . ***அணிமா முண்டி***
| 2001 | தனிநபர்கள் | புளோரா புரோவினா | கொசோவோ |
| --- | --- | --- | --- |
| அஸ்மா ஜெகாங்கீர் | பாக்கித்தான் |  |  |
| இனா சிலானி | பாக்கித்தான் |  |  |
| வெனரண்டா ஞாம்பஜாமரியா | உருவாண்டா |  |  |
| குழுக்கள் | ரூட்டா பசிஃபிகா டி லாஸ் முஜெரெஸ் | கொலம்பியா |  |
| இலெதினா நெகான் மகளிர் மேம்பாட்டு நிறுவனம்] | பப்புவா நியூ கினி |  |  |
| கருப்பு நிறத்தில் உள்ள பெண்கள் | சர்வதேசம் | } |  |
# பெண்களுக்கான மில்லினியம் அமைதி பரிசு

## விழா

அனைத்துலக பெண்கள் நாளான மார்ச் 8, 2001 அன்று நியூயார்க் நகரில் உள்ள ஐக்கிய நாடுகள் சபையின் தலைமையகத்தில் பெண்களை கௌரவித்து பரிசுகளை வழங்கும் விழா நடைபெற்றது. அங்கீகரிக்கப்பட்ட பெண்களில் பலர் வன்முறையை எதிர்கொண்டு சமரசம் செய்வதற்கான தங்கள் சக்திவாய்ந்த கதைகளைப் பகிர்ந்து கொண்டனர். உருவாண்டாவில் உள்ள 32 பெண்கள் அமைப்புகளின் கூட்டமைப்பான *புரோ-பெம்மர்சு துவீசா ஆம்வே* -வின் தலைவராக அவர் கொண்டு வந்த நல்லிணக்கத்திற்காக அங்கீகரிக்கப்பட்ட *வெனெரண்டா நஜாம்பஜாமரியா* தனிப்பட்ட விருது பெற்றவர்களில் அடங்குவர். ஏப்ரல் 1994 இல் துட்சிகள் மற்றும் ஹூட்டுக்கள் படுகொலை செய்யப்பட்ட பின்னர், ஒரு மில்லியன் மரணங்கள் மற்றும் இரண்டு மில்லியனுக்கும் அதிகமான அகதிகள் உருவாக்கப்பட்ட பின்னர் இந்த குழு கூடியது. கொசோவோவின் அல்பேனிய பெண்கள் அமைப்பின் தலைவரான புளோரா புரோவினா, செர்பிய ஆக்கிரமிப்பின் போது கொசோவோவிலிருந்து தப்பி ஓடிய பெண்கள் மற்றும் குழந்தைகளை பராமரிக்கும் மையத்தை நிறுவியதற்காக கௌரவிக்கப்பட்டார். ஏப்ரல் 1999 இல் கொசோவோ விடுதலை இராணுவத்திற்கு உணவு, உடைகள் மற்றும் மருத்துவப் பொருட்களை சேகரித்ததற்காக செர்பிய இராணுவத்தால் கைது செய்யப்பட்டார். (அவர் நவம்பர் 2000 இல் விடுவிக்கப்பட்டார். ) காஷ்மீர் விவகாரத்தில் இந்தியாவுக்கும் பாக்கித்தானுக்கும் இடையே நிலவும் கசப்பான மோதலுக்கு பெண்ணிய தீர்வைக் கொண்டு வர உதவியதற்காக பாக்கித்தான் மனித உரிமை ஆர்வலர்களான அஸ்மா ஜஹாங்கீர் மற்றும் ஹினா ஜிலானி ஆகியோர் கௌரவிக்கப்பட்டனர்.  
இரண்டு குழுக்கள் விருதுகளையும் வென்றன. கொலம்பியாவைச் சேர்ந்த *ருதா பசிபிகா த லாஸ் முஜெரெஸ்*', கிராமப்புற மற்றும் தொழில்முறை பெண்களுக்கு சகவாழ்வு உத்திகளைக் கற்பித்ததற்காக அங்கீகரிக்கப்பட்டார். இந்த குழு பெண்கள் அணிவகுப்புகளை ஏற்பாடு செய்கிறது. நடந்து கொண்டிருக்கும் மோதல்களுக்கு அமைதியான தீர்வுகளுக்கு அழைப்பு விடுக்கிறது. மற்றும் போகென்விலே கிளர்ச்சியாளர்களுக்கும் பப்புவா நியூ கினியா இராணுவத்திற்கும் இடையிலான ஒன்பது ஆண்டுகால யுத்தத்தினால் பாதிக்கப்பட்ட பெண்கள் மற்றும் குழந்தைகளுக்கு மனிதாபிமான நிவாரணம் வழங்குவதற்காக *இலெதினா நோகன்* மகளிர் வளர்ச்சி முகமை விருதை வென்றார். *இலெதினா நோகன்*, மோதல்களைத் தீர்ப்பதில் பயிற்சி அளிக்கிறார். எச்ஐவி/எய்ட்ஸ் விழிப்புணர்வை ஊக்குவிக்கிறார். மேலும், பெண்களுக்கு எதிரான வன்முறையை முடிவுக்குக் கொண்டுவருவதற்கான தந்திரங்களைக் கற்றுக்கொடுக்கிறார்.
# பெண்களுக்கான ஐக்கிய நாடுகளின் மேம்பாட்டு நிதி

**பெண்களுக்கான ஐக்கிய நாடுகளின் மேம்பாட்டு நிதி** ( *United Nations Development Fund for Women*) என்பது திசம்பர் 1976 இல் சர்வதேச மகளிர் ஆண்டில் ஐக்கிய நாடுகளின் பெண்களுக்கான பத்தாண்டுக்கான தன்னார்வ நிதியாக முதலில் நிறுவப்பட்டது. இதன் முதல் இயக்குநராக மார்கரெட் சி. சினைடர் என்பவர் நியமிக்கப்பட்டார். பெண்களின் மனித உரிமைகள், அரசியல் பங்கேற்பு மற்றும் பொருளாதாரப் பாதுகாப்பை மேம்படுத்தும் புதுமையான திட்டங்கள் மற்றும் உத்திகளுக்கு ஐக்கிய நாடுகளின் பெண்களுக்கான மேம்பாட்டு நிதியம், நிதி மற்றும் தொழில்நுட்ப உதவிகளை வழங்கியது. 1976 ஆம் ஆண்டு முதல் இது பெண்களின் அதிகாரம் மற்றும் பாலின சமத்துவத்தை அதன் திட்ட அலுவலகங்கள் மற்றும் உலகின் முக்கிய பிராந்தியங்களில் உள்ள பெண்கள் அமைப்புகளுடன் இணைப்புகள் மூலம் ஆதரித்தது. வரவு செலவுத் திட்டங்களுக்கான இதன் பணி 1996 இல் தென்னாப்பிரிக்காவில் தொடங்கியது. மேலும், கிழக்கு ஆப்பிரிக்கா, தென்கிழக்கு ஆசியா, தெற்காசியா, மத்திய அமெரிக்கா மற்றும் ஆண்டியன் பகுதிகளை உள்ளடக்கியதாக விரிவுபடுத்தப்பட்டது . அனைத்து நாடுகளிலும் பொருளாதார நிர்வாகத்தை வலுப்படுத்துவதற்கான ஒரு கருவியாக பாலினப் பொறுப்பு வரவு செலவுத் திட்டங்களின் ஐ.நா அமைப்பு முழுவதும் விழிப்புணர்வை அதிகரிக்க இது வேலை செய்தது. 2011 இல், ஐக்கிய நாடுகளின் பெண்களுக்கான மேம்பாட்டு நிதியமானது வேறு சில சிறிய நிறுவனங்களுடன் ஒன்றிணைந்து ஐ. நா. பெண்கள் எனற பன்னாட்டு அமைப்பானது
# பெண்களுக்கான ஐக்கிய நாடுகளின் மேம்பாட்டு நிதி

## கண்ணோட்டம்

நடந்த கூட்டம்]]
ஐக்கிய நாடுகளின் பெண்களுக்கான மேம்பாட்டு நிதியமானது ஐக்கிய நாடுகள் வளர்ச்சித் திட்டத்துடன் நெருக்கமாகப் பணிபுரியும் ஒரு தன்னாட்சி அமைப்பாகும். இருப்பினும் நிதியின் வளங்கள் மற்ற ஐக்கிய நாடுகள் அவைகளின்] வளர்ச்சி ஒத்துழைப்பு முகமைகளின் பொறுப்புகளுக்கு மாற்றாக இல்லாமல் கூடுதலாக இருக்க வேண்டும் என்று தீர்மானம் குறிப்பிட்டது. பெண்கள் மற்றும் அவர்களது குடும்பங்களுக்கு உதவும் திட்டங்களுக்கு ஐக்கிய நாடுகளின் பெண்களுக்கான மேம்பாட்டு நிதியம் நிதியளித்தது. நிதியமானது பெண்கள் "தொண்டு பெறுபவர்களை விட மாற்றத்திற்கான சொந்த முகவர்களாக" மாற உதவும் உத்தியை உருவாக்கியது. பெண்களுக்கு எதிரான அனைத்து வகையான பாகுபாடுகளையும் நீக்குவதற்கான மாநாடு உருவாக்கிய வழிகாட்டுதல்களை ஐ.நா.திட்டங்கள் பின்பற்றுவதை உறுதிப்படுத்தவும் நிதியம் உதவியது. பெண்களின் உரிமைகளை மனித இது ஈடுபட்டுள்ளது. இது உலகம் முழுவதும் பாலின சமத்துவத்தை ஆதரித்தது. ஐக்கிய நாடுகளின் பெண்களுக்கான மேம்பாட்டு நிதியமானது பெண்களின் உரிமைகளை அமைதி மற்றும் பாதுகாப்பின் பிரச்சினையாகக் கண்டது.
# பெண்களுக்கான ஐக்கிய நாடுகளின் மேம்பாட்டு நிதி

## இதனையும் பார்க்கவும்

- பெண்களுக்கான ஐக்கிய நாடுகளின் தசாப்தம்
- ஐ.நா பெண்கள்
# கேப்ரியல் சூறாவளி

**கேப்ரியல் சூறாவளி** (*Cyclone Gabrielle*) 2023 ஆம் ஆண்டு பிப்ரவரி மாதத்தில் நியூசிலாந்து மற்றும் நோர்போக்கு தீவை தாக்கியது. கடுமையான வெப்பமண்டல சூறாவளியான கேப்ரியலின் தாக்குதலால் நியூசிலாந்தில் குறைந்தது 46,000 வீடுகள் மின்சாரத்தை இழந்தன. கனமழை மற்றும் காற்று வீசும் என அதிகாரிகள் எச்சரிக்கை விடுத்த காரணத்தால் நூற்றுக்கணக்கான விமானங்கள் ரத்து செய்யப்பட்டன. சில பகுதிகளில் தொலைபேசி சேவை பாதிக்கப்பட்டது. கேப்ரியல் புயல், வடக்கு தீவுக்கு அருகில் நிலைக்கொண்டிருந்ததால், சில பகுதிகளில் அவசர நிலை பிரகடனப்படுத்தப்பட்டது. ஆக்லாந்து மற்றும் அதைச் சுற்றியுள்ள பகுதிகளில், வரலாறு காணாத மழை பொழிந்து ஏற்பட்ட வெள்ளத்தால் நான்கு பேர் உயிரிழந்தனர். ஆயிரக்கணக்கான மக்கள் தங்கள் இடங்களை விட்டு இடம்பெயர்ந்தனர். பல இடங்களில் நிலச்சரிவுகள் ஏற்பட்டு வீடுகள் தரைமட்டமாகின.  
2022-23 ஆம் ஆண்டின் ஆத்திரேலிய மண்டல சூறாவளி பருவத்தின் ஐந்தாவது பெயரிடப்பட்ட புயலாகவும் 2022-23 தென் பசிபிக் சூறாவளி பருவத்தின் முதல் கடுமையான வெப்பமண்டல சூறாவளியாகவும் இப்புயல் கருதப்படுகிறது. சாலமன் தீவுகளுக்கு தெற்கே நிலைகொண்டிருந்த போது, பிப்ரவரி 6 அன்று கேப்ரியல் முதலில் ஒரு வளரும் வெப்பமண்டல தாழ்வு நிலையாகக் குறிப்பிடப்பட்டது. வெப்பமண்டல சூறாவளி என வகைப்படுத்தப்படுவதற்கு முன்பு ஆத்திரேலிய வானிலை ஆய்வு மையம் இதற்கு கேப்ரியல் என்று பெயரிட்டது. இந்தச் சூறாவளி தெற்கு பசிபிக் படுகையில் நகர்வதற்கு முன், 3 ஆம் வகை கடுமையான வெப்பமண்டல சூறாவளியை அடைந்தது. பின்னர் பிப்ரவரி 11 இல் ஒரு துணை வெப்பமண்டல தாழ்வு நிலையாக விரைவாக சிதைந்தது.  
நியூசிலாந்தின் வடக்குத் தீவு முழுவதும் கனமழை மற்றும் காற்று எச்சரிக்கைகள் விடப்பட்ட நிலையில், கேப்ரியல் நெருங்கி வந்ததால் நோர்போக் தீவு சிவப்பு எச்சரிக்கைக்கு உட்படுத்தப்பட்டது. 2023 வடக்குத் தீவு வெள்ளத்தின் விளைவாக ஆக்லாந்து மற்றும் கடற்கரை பகுதிகளில் ஏற்கனவே இருந்த அவசர நிலைகள் நீட்டிக்கப்பட்டன. மேலும் பிற பகுதிகளில் புதிய அவசரகால நிலைகள் அறிவிக்கப்பட்டன. பிப்ரவரி 12 அன்று நியூசிலாந்து நாடு கேப்ரியல் சூறாவளியின் விளைவுகளை உணரத் தொடங்கியது. அதன் தாக்கம் மேலும் தொடர்ந்து, பிப்ரவரி 14 அன்று நாட்டில் தேசிய அவசரநிலை அறிவிக்கப்பட்டது.
# கேப்ரியல் சூறாவளி

## வானிலை வரலாறு

பிப்ரவரி 6 ஆம் தேதி, ஆஸ்திரேலிய வானிலை ஆய்வு மையம் (BoM) சாலமன் தீவுகளுக்கு அருகிலுள்ள வடகிழக்கு பவழக் கடலில் குறைந்த காற்றழுத்த தாழ்வுப் பருவ மழைக்காலப் பள்ளத்தாக்கில் வெப்பமண்டல தாழ்வுநிலை உருவாகியுள்ளதாக அறிவித்தது. இந்த நிலையில், 10-30 கிமீ/ம (5-15 மைல்) குறைந்த செங்குத்து காற்று 29-30° செல்சியசு வெப்பநிலை (84-86 °பாரன்கீட்டு) கடல் மேற்பரப்பு வெப்பநிலையுடனான வளர்ச்சிக்கு சாதகமான சூழல் அமைந்திருந்தது. இச்சூழலமைப்பு அடுத்த இரண்டு நாட்களில், ஆத்திரேலியாவின் குயின்சுலாந்தை நோக்கி உயர் அழுத்த முகடு வழியாக தென்மேற்கு நோக்கி நகர்ந்ததால் அமைப்பு படிப்படியாக மேலும் வளர்ச்சியடைந்தது. அமெரிக்காவின் டைஃபூன் எச்சரிக்கை மையம் ஆலோசனைகளைத் தொடங்கி பிப்ரவரி 8 ஆம் தேதியன்று இதை ஒரு வெப்பமண்டல சூறாவளி என வகைப்படுத்தியது. அதே நேரத்தில், ஆத்திரேலிய வெப்பமண்டல சூறாவளி தீவிரத்தன்மை அளவில் 1 வகை வெப்பமண்டல சூறாவளியாக உருவானது. ஆத்திரேலிய வானிலை ஆய்வு நிறுவனம் இதற்கு கேப்ரியல் என்று பெயரிட்டது.  
ஆழமான வெப்பச்சலனம் ஒருங்கிணைக்கப்பட்ட போது கேப்ரியல் சூறாவளி மெதுவாக தெற்கு நோக்கி நகர்ந்தது. வகை 2 வெப்பமண்டல சூறாவளியாக தரம் வகைப்படுத்தப்பட்டது. கூட்டு புயல் எச்சரிக்கை மையம் 120 கி.மீ/மணி (75 மைல்/மணி) வேகத்தில் காற்று வீசக்கூடிய ஒரு வகை ஒன்றுக்கு சமமான சூறாவளி என கேப்ரியல் சூறாவளியை மேம்படுத்தியது. பிப்ரவரி மாதம் 9 ஆம் தேதியன்று புயல் தொடர்ந்து தீவிரமடைந்து, விரைவில் 3 ஆம் வகை கடுமையான வெப்பமண்டல சூறாவளியாக மாறியது. அடுத்த நாளின் பிற்பகுதியில், சூறாவளி பின்னர் 160° கிழக்கு நோக்கிச் சென்று ஆத்திரேலியப் பகுதியிலிருந்து வெளியேறி தெற்கு பசிபிக் படுகைக்கு நகர்ந்தது. அங்கு இது வகை 2- சூறாவளிக்கு சமமான ஒரு சூறாவளியாக மாறியது. பின்னர் வடமேற்கு செங்குத்து காற்றாக மாற்றமடைந்து வகை 1- என்ற தரநிலைக்குச் சமமான சூறாவளியாக தரமிறங்கியது. பிப்ரவரி 10 ஆம் தேதியன்று கேப்ரியல் சூறாவளி கண்காணிப்பு நியூசிலாந்தின் வானிலை ஆய்வு மையத்தின் கட்டுப்பாட்டுக்கு மாற்றப்பட்டது. கூட்டு புயல் எச்சரிக்கை மையம் தன்னுடைய எச்சரிக்கை செயல்பாடுகளை நிறுத்திக் கொண்டது. நியூசிலாந்து வானிலை ஆய்வு நிலையம் கேப்ரியலை இரண்டாம் வகை வெப்ப மண்டல சூறாவளியாக தரமிறக்கியது. பிப்ரவரி 11 அன்று சூறாவளி நார்போக் தீவை நேரடியாகக் கடந்து சென்ற பிறகு, வானிலை ஆய்வு மையம் கேப்ரியல் ஓர் ஆழமான மிதவெப்ப மண்டல தாழ்வு நிலையாக மாறியதாக அறிவித்தது.
# கேப்ரியல் சூறாவளி

## தயாரிப்பு

### நோர்போக்கு தீவு

நோர்போக்கு தீவின் ஆத்திரேலியப் பகுதி, கேப்ரியல் சூறாவளி நெருங்கி வரும்போது சிவப்பு எச்சரிக்கைக்கு உட்படுத்தப்பட்டது. புயலின் மையம் தீவைக் கடக்கும் அல்லது தீவுக்கு அருகில் இருக்கும் என்றும் கணிக்கப்பட்டது. ஆத்திரேலிய இராணுவம் மற்றும் அவசரகாலப் பணியாளர்கள் சூறாவளியை எதிர்கொள்ளத் தயாராக இருந்தனர். நோர்போக்கு தீவின் அவசரக்கால மேலாண்மை அமைப்பு சனிக்கிழமை பிற்பகலில் ஓர் எச்சரிக்கையை வெளியிட்டது. மக்களை வீட்டுக்கு உள்ளேயே இருக்குமாறும் அறிவுறுத்தியது. பெரும்பாலான வணிக நிறுவனங்கள் மூடப்படும் என்று அறிவித்தது.
# ராஜஸ்தான் ஓரியண்டல் ஆராய்ச்சி மையம்

**ராஜஸ்தான் ஓரியண்டல் ஆராய்ச்சி மையம்** என்பது ராஜஸ்தானியின் கலாச்சாரம் மற்றும் பாரம்பரியத்தை மேம்படுத்துவதற்கும், பழைய ராஜஸ்தானி நாட்டுப்புற கலை படைப்புகள் மற்றும் நாட்டுப்புற இலக்கியங்களை சேகரித்து பராமரிப்பதற்கும் ராஜஸ்தான் அரசால் நிறுவப்பட்ட ஒரு அமைப்பாகும். இந்நிறுவனம் 1954 ஆம் ஆண்டில் புரத்வாச்சாரியார் முனி ஜினவிஜயாஜியின் வழிகாட்டுதலின் கீழ் ஜெய்ப்பூரை தலைமையிடமாகக் கொண்டு நிறுவப்பட்டது, மேலும் இதன் மூலம் ராஜஸ்தான் மற்றும் அருகாமையிலுள்ள பகுதிகளின் பண்டைய இலக்கியங்களை ஆராய்ந்து, சேகரித்து, பாதுகாத்து, திருத்தி சமஸ்கிருதம், பிராகிருதம், அப்ரம்சா மற்றும் இந்தி-ராஜஸ்தானி மொழிகளில் வெளியிடுவதற்காக அமைக்கப்பட்டுள்ளது.  
1956 ஆம் ஆண்டில் ராஜஸ்தான் மாநில அரசாங்கம் ஒரு திட்டவட்டமான நிர்வாக அமைப்பைக் கொடுத்து அதன் நோக்கங்கள் மற்றும் பொருள்களை மறுசீரமைத்தது, அதன்படி [[ஜோத்பூர்|ஜோத்பூ]ருக்கு இந்நிறுவனத்தின் தலைமையகத்தை மாற்ற அரசு முடிவெடுத்ததைத் தொடர்ந்து, இந்த கலாச்சார ஆராய்ச்சி மையத்திற்கு சொந்தக் கட்டிடம் கட்ட முடிவு செய்யப்பட்டு, 1955 ஆம் ஆண்டு ஏப்ரல் 1 ஆம் தேதி அப்போதைய இந்தியக் குடியரசுத் தலைவர் டாக்டர் ராஜேந்திர பிரசாத் அவர்களால் ஒரு விழாவில் அழகிய முறையில்அடிக்கல் நாட்டப்பட்டது. கட்டிட பணிகள் நிறைவடைந்து 1958 ஆம் ஆண்டு செப்டம்பர் 14 ஆம் தேதி அப்போதைய ராஜஸ்தான் முதல்வர் ஸ்ரீ மோகன் லால் சுகாடியாவால் திறந்து வைக்கப்பட்டது. இந்நிறுவனத்தின் தலைமையகம் தற்போது வரையில் ஜோத்பூரில் உள்ளது.  
இந்த நிறுவனம் ராஜஸ்தானின் மினியேச்சர் ஓவியங்களின் பரந்த சேகரிப்புடன் கூடிய ஒரு சிறந்த கலைக்கூடத்தை அமைத்துள்ளது. அங்கே பல அரிய கையெழுத்து படிகள் கொண்ட நூல்கள் மற்றும் சம்புட் பாலக் மற்றும் கண்டிகா போன்ற இதழ்களின் கையெழுத்துப் பிரதிகளும் அடங்கும். இந்த நூலகத்தில் அவை போக பல்வேறு பழைய புத்தகங்கள் மற்றும் இதழ்களின் பரந்த தொகுப்பு உள்ளது.
# ராஜஸ்தான் ஓரியண்டல் ஆராய்ச்சி மையம்

## சேகரிப்புகள்

இந்நிறுவனத்தின் மொத்த சேகரிப்பில் உள்ள கையெழுத்துப் பிரதிகளின் எண்ணிக்கை கிட்டத்தட்ட 1.24 லட்சம் ஆகும், இவைகள் இந்நிறுவனத்தின் தலைமையகம் மற்றும் ஏழு கிளைஅலுவலகங்களில் சேகரித்து வைக்கப்பட்டுள்ளன.பல்வேறு வகையான மொழிகள், வடிவங்கள் மற்றும் சிறிய ஓவியங்களைக் குறிக்கும் பல்வேறு பாடங்களின் கையெழுத்துப் பிரதிகளால் நிறைந்துள்ளது.மேலும் அதிக எண்ணிக்கையிலான உள்ளூர் மொழியில் (ராஜஸ்தானி) கையெழுத்துப் பிரதிகள் அந்த பிராந்தியத்தின் கலாச்சார பாரம்பரியத்தை எடுத்துக்காட்டுகிறது. அத்தோடு வேத்-வைதிக், தர்ம சாஸ்திரம், தத்துவம், வரலாறு மற்றும் நாட்டுப்புறம் போன்ற பல்வேறு தலைப்புகளில் இந்த படைப்புகளை பாதுகாத்து வருகிறது.
# காபோல்டு ஆணையம்

**காபோல்டு ஆணையம்** (ஆங்கிலம்: *Cobbold Commission*; மலாய்: *Suruhanjaya Cobbold* இந்தோனேசியம்: *Komisi Cobbold*) என்பது வடக்கு போர்னியோ (சபா) மற்றும் சரவாக் மாநிலங்களில் வாழும் மக்கள் மலேசியா கூட்டமைப்பு (*Federation of Malaysia*) உருவாக்கத்தை ஆதரிக்கிறார்களா என்பதைக் கண்டறிவதற்காக அமைக்கப்பட்ட ஓர் ஆணையம் (*Commission of Enquiry*) ஆகும்.  
மலேசியா கூட்டமைப்பு என்பது அப்போதைய நிலையில் மலாயா, புரூணை, சிங்கப்பூர், வடக்கு போர்னியோ மற்றும் சரவாக் ஆகியவற்றை உள்ளடக்கியது.  
1963-ஆம் ஆண்டு செப்டம்பர் 16-ஆம் தேதி மலேசியா உருவாவதற்கு முன்னர் மலேசிய அரசியலமைப்பு (*Constitution of Malaysia*) வரைவு தயாரிப்பிற்கும் இந்த ஆணையம் பொறுப்பு வகிக்க வேண்டும் என முன்மொழியப்பட்டது. இந்த ஆணையத்திற்கு இங்கிலாந்து வங்கியின் முன்னாள் ஆளுநர் காபோல்டு பிரபு தலைமை தாங்கினார்.
# காபோல்டு ஆணையம்

## உறுப்பினர்கள்

ஆணையத்தின் உறுப்பினர்கள்:  
- **காபோல்டு பிரபு** (*Cameron Cobbold*), இங்கிலாந்து வங்கி, முன்னாள் ஆளுநர், ஆணையத்தின் தலைவர்
- **ஓங் பாவ் நீ** (*Wong Pow Nee*), பினாங்கு முதலமைச்சர்
- **கசாலி சாபி** (*Ghazali Shafie*), மலேசிய வெளியுறவுத் துறை நிரந்தர செயலாளர்
- **அந்தோனி அபெல்** (*Anthony Abell*), சரவாக் முன்னாள் ஆளுநர்
- **டேவிட் வாதர்சுடன்** (*David Watherston*), மலாயாவின் முன்னாள் தலைமைச் செயலாளர்
# காபோல்டு ஆணையம்

## அறிக்கை

காபோல்டு ஆணையம் அதன் கண்டறிதல்கள், அறிக்கைகள் மற்றும் பரிந்துரைகளை 1962 ஆகத்து 1-ஆம் தேதி வெளியிட்டது. மலேசியாவின் உருவாக்கம் செயல்படுத்தப்பட வேண்டும் என்று அந்த ஆணையம் முடிவு செய்தது.  
எவ்வாறு ஆயினும், அனைத்துக் கட்சிகளும் சம பங்காளிகளாகக் கூட்டமைப்பிற்குள் இணைய வேண்டும் என்றும் காபோல்டு பிரபு வலியுறுத்தினார். காபோல்டு பிரபு 21 ஜூன் 1962-இல் ஐக்கிய இராச்சியத்தின் பிரதமர் அரோல்டு மேக்மில்லனுக்கு (*British Prime Minister Harold Macmillan*) தனிப்பட்ட முறையில் கடிதம் எழுதி இருந்தார்:  
"சிங்கப்பூரும் சேரும் என்ற அனுமானத்தில் நான் மலேசியா உருவாக்கத்தை ஆதரித்தேன் ... சிங்கப்பூர் வெளியேறினால் ... மலாயா மற்றும் போர்னியோ பிராந்தியங்களுக்கு இடையிலான ஒரு கூட்டமைப்பில் ... சிங்கப்பூர் இல்லாவிட்டால் ... ஈர்ப்பு இருக்காது."
# காபோல்டு ஆணையம்

## அறிக்கை

### உள்ளடக்க அட்டவணை

: **ஆணையத்தின் அமைப்பு**
: மேற்கோள் குறிப்புகள்
: அறிமுகம்
::1. சரவாக்கில் தகவல் அறிதல்
::2. வடக்கு போர்னியோவில் தகவல் அறிதல்
::3. சான்றுகளின் மதிப்பீடு
::4. பரிந்துரைகள்
:::A— சில பொதுவான விசயங்களில் பரிந்துரைகள்
:::B— சர் அந்தோனி அபெல் மற்றும் சர் டேவிட் வாதர்சுடன் ஆகியோரின் பரிந்துரைகள்
:::C— டத்தோ வோங் பாவ் நீ மற்றும் துவான் முகமது கசாலி பின் சாபியின் பரிந்துரைகள்
:::D— பி மற்றும் சி பிரிவில் உள்ள பரிந்துரைகளின் சுருக்கம்; மற்றும் தலைவரின் கருத்துகள்
::5. மற்ற விசயங்கள்
::6. நன்றி
: **பின் இணைப்புகள்**
:A. பயணத்திட்டம்
:B. மக்கள் தொகை கணக்கெடுப்பு சுருக்கம்
:C. ஐக்கிய இராச்சிய அரசர் ஆட்சியின் ஒன்பது அடிப்படை கோட்பாடுகள்
:D. "பூர்வீகம்" என்ற வார்த்தையின் சட்டப்பூர்வமான பொருள்
:E. வடக்கு போர்னியோ மற்றும் சரவாக் அரசாங்கங்களின் மலேசியா பற்றிய ஆவணங்கள்
:F. மலேசியா ஒற்றுமை ஆலோசனைக் குழு சமர்ப்பித்த "மலேசியா பற்றிய குறிப்பாணை"
: போர்னியோ பிரதேசங்களின் வரைபடம்
# மைசம்மா

**மைசம்மா** ( தெலுங்கு : మైసమ్మ ), **மைசை** ( மராத்தி : मेसाई ) அல்லது **மெஸ்கோ** ( மராத்தி : मेस्को), தெலுங்கில் அம்மா அல்லது மராத்தியில் ஆய் ( தெலுங்கு : அம்மா மராத்தி : आई , "அம்மா") என்றும் அழைக்கப்படும் இந்த தேவதை ஒரு இந்து நாட்டுப்புற தெய்வமாகும். பெண் தெய்வமான இவர் முக்கியமாக தென்னிந்திய மாநிலங்களான தெலுங்கானா , கர்நாடகா மற்றும் மகாராஷ்டிராவின் கிராமப்புறங்களில் இந்த தாயுருவம் தெய்வமாக வழிபடப்படுகிறார். இந்த தெய்வமானது அவரை வணங்கும் மக்களின் கால்நடைகளைப் பாதுகாப்பாள் என்று நம்பப்படுகிறது. கால்நடைகளை வளர்க்கும் மாட்டுத் தொழுவங்களில், ஒரு குறிப்பிட்ட இடம் வெள்ளையடிக்கப்பட்டு, "குக்குமா" மற்றும் "மைசம்மா கூடு" என்று அழைக்கப்படும். அந்த இடங்களிலே தான் மக்கள் தங்கள் சடங்குகளை செய்வார்கள். வேறு பல இடங்களில் **கட்டா-மைசம்மா** நீர் தெய்வமாக வணங்கபடுகிறாள். ஒரு சிறிய கல் வடிவில் வடிவமைக்கப்பட்டு நீர் நிலைகளின் அருகில் நிர்மாணித்து வணங்குவார்கள். அதன்படி அந்த நீர்நிலை வற்றாமல் இருக்க இந்த பெண் தெய்வம் ஆசிர்வதிக்கும் என மக்கள் நம்புகிறார்கள்.  
மேலும் அவளது அருளாசியால் நெற்கதிர்கள் தழைத்தோங்கும். பெரியம்மை மற்றும் சின்னம்மை போன்ற நோய்களைக் குணப்படுத்துவதில் இந்த அம்மா தெய்வங்களின் வழிபாடு முக்கியமாக தொடர்புடையது .  
மைசம்மா தெய்வமானது எல்லம்மா, கட்டம்மா, போச்சம்மா ,கங்கம்மா, மெடலம்மா போன்ற பிற கிராம பெண் தெய்வங்களின் சகோதரியாகக் கருதப்படுகிறார். மேலும் பக்தர்களின் நோய்களை உடனுக்குடன் குணமாக்கும் சக்தி உள்ளவராகவும் கருதப்படுகிறார்.
# வங்காளத்தின் நாட்டுப்புறக் கதைகள்

**வங்காளத்தின் நாட்டுப்புறக் கதைகள்** என்பது பாதிரியார் லால் பிஹாரி டே என்பரால் எழுதப்பட்ட வங்காளத்தின் நாட்டுப்புறக் கதைகள் மற்றும் விசித்திரக் கதைகளின் தொகுப்பாகும். இந்த புத்தகம் 1883 ம் ஆண்டில் வெளியிடப்பட்டது. வார்விக் கோபிலின் விளக்கப்படங்கள் 1912 ம் ஆண்டு பதிப்பில் சேர்க்கப்பட்டன. இந்தக் கதைகள் அனைத்தும் பல நூற்றாண்டுகளாக தலைமுறையிலிருந்து தலைமுறைக்கு வாய்மொழியாக சொல்லப்பட்டவைகள் ஆகும்..
# வங்காளத்தின் நாட்டுப்புறக் கதைகள்

## கதைகள்

இந்த பட்டியல் 1912ம் ஆண்டு பதிப்பின் உள்ளடக்கங்கள் (பக்கம் xi) இல் குறிப்பிடப்பட்டுள்ள கதைகளை பட்டியலிடப்பட்டுள்ளது. புத்தகத்தில் இவை ஆங்கில பெரிய எழுத்துகளில் எழுதபட்டுள்ளது.
1. வாழ்க்கையின் ரகசியம்
1. பகீர் சந்த்
1. ஏழை பிராமணன்
1. ராட்சசர்களின் கதை
1. ஸ்வீட்-பசந்தாவின் கதை
1. சனியின் தீய கண்
1. ஏழு தாய்மார்கள் பாலூட்டிய சிறுவன்
1. இளவரசர் சோபூரின் கதை
1. ஓபியத்தின் தோற்றம்
1. அடி ஆனால் கேள்
1. இரண்டு திருடர்கள் மற்றும் அவர்களின் மகன்களின் சாகசங்கள்
1. பேய் மற்றும் பிராமணன்
1. பூரணமாக இருக்க விரும்பிய நாயகன்
1. ஒரு பேய் மனைவி
1. ஒரு பிரம்மாதையாவின் கதை
1. ஒரு ஹிராமனின் கதை
1. மாணிக்கங்களின் தோற்றம்
1. பொருத்தம் பார்த்த குள்ளநரி
1. நெற்றியில் சந்திரனைக் கொண்ட சிறுவன்
1. பொதியிடப்பட்டதை கண்டு பயந்த பேய்
1. எலும்புகளின் புலம்
1. வழுக்கை மனைவி
# விராசத் திருவிழா

**விராசத் திருவிழா** (*Virasat*) என்பது நாட்டின் இந்தியாவின் பண்பாடு பாரம்பரியத்தின் அனைத்து அம்சங்களையும் கொண்டாடும் திருவிழா ஆகும். இது இந்தியாவின் தேராதூனில் நடைபெறுகிறது. ஆப்ரோ-ஆசியாவின் மிகப்பெரிய நாட்டுப்புற வாழ்க்கை மற்றும் பாரம்பரிய விழாவாக இது அங்கீகரிக்கப்பட்டுள்ளது. *ரீச்* (கலை மற்றும் கலாச்சார பாரம்பரியத்திற்கான கிராமப்புற தொழில்முனைவோர்) அமைப்பு இந்த திருவிழாவினை ஏற்பாடு செய்கிறது. ஒரு வாரக் காலம் நடைபெறும் இந்த விழாவில் இந்திய நாட்டுப்புற மற்றும் பாரம்பரிய கலைகள், இலக்கியம், கைவினைப்பொருட்கள், நாடகம், சினிமா மற்றும் யோகா நிகழ்ச்சிகள் மற்றும் பட்டறைகள் ஆகியவை அடங்கும்.  
கல்வியாண்டின் முதல் பாதியில் மாணவர்கள், கலைஞர்கள் மற்றும் கைவினைஞர்களுக்கு இடையேயான தொடர்புகளை வளர்க்கும் நோக்கத்துடன், பாரம்பரிய இசை மற்றும் நடன கலைஞர்கள் மற்றும் தலைசிறந்த கைவினைஞர்கள் விழாவில் பங்கேற்க அழைக்கப்படுகிறார்கள்.  
விராசத் என்ற சொல்லுக்கு இந்தி மொழியில் "பரம்பரை" என்று பொருள்.
# விராசத் திருவிழா

## வரலாறு

முதல் விராசத் திருவிழா 1995-ல் உத்தராகண்டு மாநிலம் தேராதூனில் நடைபெற்றது. விராசத் 2008 திருவிழா நாடு தழுவிய நிகழ்வாக கொண்டாடப்பட்டது. இது 2 செப்டம்பர் 2008 அன்று தில்லி மற்றும் இந்தியாவின் பிற பகுதிகளில் சுமார் 300 இடங்களில் கச்சேரிகள் மற்றும் இசை நிகழ்வுகளுடன் திசம்பர் மாதம் வரை கொண்டாடப்பட்டது.  
இவ்விழாவில் புகழ்பெற்ற கலைஞர்கள். பிர்ஜு மகராஜ், சிவகுமார் சர்மா, டி. என். சேஷகோபாலன், அலர்மேல் வள்ளி, விசுவ மோகன் பட், ஷோவனா நாராயண், இராஜன் மற்றும் சஜன் மிஸ்ரா, தீஜான் பாய் ஆகியோரும் தொடர் கச்சேரிகளில் பங்கேற்றுள்ளனர்.
# சந்தலபள்ளி

**சந்தலபள்ளி** (*Chendrapalli*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இது அஞ்சூர் ஊராட்சிக்கு உட்பட்ட ஊராகும்.
# சந்தலபள்ளி

## பெயராய்வு

*சந்தலு* என்ற தெலுங்குச் சொல்லுக்குக் கம்பு என்பது பொருளாகும். இப்பகுதியில் கம்பு மிகுதியாக விளைந்த காரணத்தினால் இப்பெயர் வந்திருக்கலாம் என்கிறார் கோ. சீனிவாசன்.
# சந்தலபள்ளி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 8 கிலோமீட்டர் தொலைவில் உள்ளது.
# சந்தலபள்ளி

## மக்கள் வகைபாடு

இந்த கிராமத்தில் 1,507 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 6,467 ஆகும். இதில் பெண்களின் எண்ணிக்கை 3,201 என்றும், ஆண்களின் எண்ணிக்கை 3,266 என்றும் உள்ளது. கல்வியறிவு பெற்றவர்கள் விகிதம் 59.02% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கவி சம்மேளனம்

**கவி சம்மேளனம்** ( *Kavi sammelan* ) என்பது வட இந்தியாவின் இந்தி பேசும் பகுதிகளிலுள்ள கவிஞர்கள் கூடும் கூட்டமாகும். பங்கேற்பாளர்கள் ஒருவருக்கொருவர் தங்கள் கவிதைகளை வாசித்து, இலக்கியப் பிரச்சினைகள் குறித்த பொதுவான விவாதத்தை நடத்துகிறார்கள். இது கவிஞர்களிடையே தனியே நடைபெறலாம் ஆனாலும் பெரும்பாலும் பார்வையாளர்களுக்கு முன்பாகவே செய்யப்படுகிறது. கவி சம்மேளனம் குறிப்பாக நகைச்சுவை மற்றும் நையாண்டி ஆகியவற்றிற்கு அர்ப்பணிக்கப்பட்ட *ஹாஸ்ய கவி சம்மேளனம்* என்றும் அறியப்படுகிறது.
# கவி சம்மேளனம்

## வரலாறு

, இந்தியதொழில்நுட்பக் கழகத்தில் நடைபெற்ற கவி சம்மேளனம்]]
முதல் மாபெரும் கவி சம்மேளனம் 1920 ஆம் ஆண்டு ஏற்பாடு செய்யப்பட்டது. இதில் பல கவிஞர்களும் ஏராளமான பார்வையாளர்களும் இருந்தனர். அதன் பிறகு, கவி சம்மேளனம் இந்திய கலாச்சாரத்தின் ஒரு பெரிய பகுதியாக மாறியது. உருது கவிதைகளின் *முஷைரா* மற்றும் இந்தி கவி சம்மேளனம் ஆகியவை இப்போது அடிக்கடி இணைக்கப்படுகின்றன. மேலும் இந்துசுத்தானி மொழி பேசும் உலகம் முழுவதும் *முஷைரா-கம்-கவி சம்மேளனம்* ஏற்பாடு செய்யப்பட்டுள்ளது.  
இந்தியாவில், இந்தியச் சுதந்திரம் அடைந்த 1947 முதல் 1980-களின் முற்பகுதி வரையிலான காலம் கவி சம்மேளனத்திற்கான ஒரு பொற்காலம். 1980-களின் நடுப்பகுதியிலிருந்து 1990-களின் பிற்பகுதி வரை, இந்திய மக்கள் குறிப்பாக இளைஞர்கள் வேலையின்மை போன்ற பிரச்சினைகளால் பாதிக்கப்பட்டனர். இது தொலைக்காட்சி மற்றும் இணையம் போன்ற புதிய பொழுதுபோக்கு முறைகள் மற்றும் இந்தியத் திரைத்துறை வெளியீடுகளின் எண்ணிக்கையைப் போலவே கவி சம்மேளனத்திலும் பாதிப்பை ஏற்படுத்தியது. கவி சம்மேளனங்கள் இந்தியக் கலாச்சாரத்தில், அளவு மற்றும் தரம் இரண்டிலும் தங்கள் நிலையை இழக்கத் தொடங்கின.  
பொருளாதார தாராளமயமாக்கலுக்கு முந்தைய சகாப்தத்தில் (1991), கவி சம்மேளனங்கள் அன்றாட வாழ்க்கையின் பிரபலமான பகுதியாக இருந்தன. அரசுக்கு சொந்தமான தூர்தர்ஷனின் பிற அலைவரிசிகளில் இவை அடிக்கடி ஒளிபரப்பப்பட்டன.  
தாராளமயமாக்கலுக்குப் பின், அதிகரித்து வரும் மேற்கத்தியமயமாக்கல் மற்றும் மின்னணு ஊடகங்களின் பெருக்கம் ஆகியவற்றால், இதுபோன்ற கூட்டங்களின் எண்ணிக்கை குறைந்துள்ளது. கவி சம்மேளனத்தில் காணப்பட்ட ஒரு நல்ல போக்கு என்னவென்றால், அது மற்ற நாடுகளிலும் வேரூன்றியுள்ளது. உலகம் முழுவதும் அதன் அதிர்வுகள் அதிகரித்து வருகிறது. மேலும், இப்போது பல இந்தியத் தொலைக்காட்சி நிறுவனங்கள் *வா! வா! க்யா பாத் ஹை!* போன்ற நிகழ்ச்சிகள், கவி சம்மேளன பார்வையாளர்களின் எண்ணிக்கை மற்றும் விருப்பத்துடன் ஒரு புதிய வாழ்க்கைக்கு கிடைத்துள்ளது.
# கவி சம்மேளனம்

## இந்திய மற்றும் சர்வதேச அமைப்பாளர்கள்

இந்தி கவி சம்மேளனங்கள் உலகம் முழுவதும் ஏற்பாடு செய்யப்பட்டுள்ளன. அமெரிக்கா, துபாய், மஸ்கட், சிங்கப்பூர், ஐக்கிய ராச்சியம் ஆகியவை இந்தியாவுக்குப் பிறகு அதிக எண்ணிக்கையிலான காவி சம்மேளனங்களை நடத்துகின்றன. இந்த நாடுகளில் நடத்தப்படும் பெரும்பாலான கவி சம்மேளனங்களில், பொதுவாக இந்தியாவிலிருந்து கவிஞர்கள் அழைக்கப்படுகின்றனர்.
# ஊமச்சிகுளம்

**ஊமச்சிகுளம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 172 மீட்டர் உயரத்தில் அமைந்துள்ள ஊமச்சிகுளம் பகுதியின் புவியியல் ஆள்கூறுகள், ஆகும். மதுரை, செல்லூர், நரிமேடு, பீபி குளம், சின்ன சொக்கிகுளம், சிம்மக்கல், தல்லாகுளம், கோ. புதூர், கோரிப்பாளையம், செனாய் நகர், யானைக்கல், நெல்பேட்டை, கீழ வாசல், தத்தனேரி, கூடல் நகர் மற்றும் ஆரப்பாளையம் ஆகியவை ஊமச்சிகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
மதுரை மாவட்டம் தல்லாகுளம் பகுதியிலிருந்து திண்டுக்கல் மாவட்டம் நத்தம் பகுதி வரை, 35 கி.மீ. நீளத்தில் ரூ.1,028 கோடி செலவில் நான்கு வழிச் சாலை அமைக்கத் திட்டமிடப்பட்டு, அதன் ஒரு கட்டமாக தல்லாகுளம் முதல் ஊமச்சிகுளம் வரை 7.5 கி.மீ. தூரத்தில் ரூ.612 கோடி செலவில் பாலம் கட்டப்பட்டுள்ளது. மேலும், மதுரையிலிருந்து நத்தம் வழியாக திருச்சிராப்பள்ளி மாவட்டத்தின் துவரங்குறிச்சி பகுதியை இணைக்கும் வண்ணம் பாலங்கள் கட்டப்பட்டு வருகின்றன. இதன் ஒரு பகுதியாக ஊமச்சிகுளம் கண்மாய் கரைகளை அழகுபடுத்தும் பணிகளும் நடைபெற்று வருகின்றன. ஊமச்சிகுளம் பகுதியில் அமைக்கப்பட்டுள்ள பாலம் உயர்மட்டப் பாதை கொண்டது. மேலும் இச்சாலையில் குறுகிய இடைவெளிகளில் அதிகளவில் மையத்திட்டுக்கள் அமைக்கப்பட்டுள்ளதால், விபத்துக்கள் ஏற்பட வாய்ப்புள்ளதாகக் கருதப்படுகிறது. இந்த நான்கு வழிச் சாலை, தமிழகத்திலேயே மிக நீளமான சாலையாக அமைவதுடன், பயண தூரத்தை வெகுவாகக் குறைக்கும் என்று அறியப்படுகிறது.
# நிங்கோல் சகோபா

**நிங்கோல் சகோபா** (Ningol Chakouba) அல்லது **சகோபா** அல்லது **கியாங்கே நினி பான்பா** என்பது மணிப்பூரி நாட்காட்டியின் ஹியாங்கேயின் ( அக்டோபர்-நவம்பர் ) இரண்டாவது சந்திர நாட்காட்டி நாளில் மெய்தே மக்களால் கொண்டாடப்படும் ஒரு திருவிழா ஆகும். திருமணமான பெண்கள் (நிங்கோல்) மற்றும் அவர்களின் தந்தைவழி குடும்பங்களுக்கு இடையிலான அன்பின் பிணைப்பை வலுப்படுத்தும் கருப்பொருளில் இந்த திருவிழா கொண்டாடப்படுகிறது.
# நிங்கோல் சகோபா

## முக்கியத்துவம்

இந்த மணிப்பூரி திருவிழா முழு மணிப்பூர் பகுதியிலும், மணிப்பூரி குடியேற்றத்தின் பிற பகுதிகளிலும் கொண்டாடப்படுகிறது. முதலில் மெய்தே மக்களால் கொண்டாடப்பட்டாலும், இப்போது மணிப்பூரில் உள்ள பல இனக்குழுக்களாலும் கொண்டாடப்படுகிறது. இது குடும்பத்தின் மறு ஒன்றுகூடல் ஆகும். இந்த சிறப்பு நாளில் சகோதரர்கள் சகோதரிகளால் ஆசீர்வதிக்கப்படுகிறார்கள்.
# நிங்கோல் சகோபா

## கொண்டாட்டம்

திருமணமான பெண்கள் தங்கள் தந்தைவழி குடும்பங்களுக்கு தங்கள் சகோதரர்கள் (குறிப்பாக) மற்றும் பிற குடும்ப உறுப்பினர்களுடன் ஒரு விருந்துக்கு (சகூபா) அழைக்கப்படுகிறார்கள். விருந்துக்குப் பிறகு, அவர்களுக்கு அவர்களின் சகோதரர்கள், தந்தை, மாமாக்கள் அல்லது வேறு ஏதேனும் ஆண் குடும்ப உறுப்பினர்களுக்கு பரிசுகள் வழங்கப்படுகின்றன. பெண்களும் தன் குடும்பத்திற்கு சிறப்புப் பரிசுகளை கொண்டு வருகிறார்கள்.  
- சஜிபு நோங்மா பன்பா - மணிப்பூரி புத்தாண்டு
- யோசாங் - மணிப்பூரி ஹோலி
- மணிப்பூரி படகு பந்தய திருவிழா
# குடிசெட்லு

**குடிசெட்லு** (*Gudisettlu*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஒசூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது அலசபள்ளி பட்டவரபள்ளி ஊராட்சிக்கு உட்பட்ட ஊராகும்.
# குடிசெட்லு

## பெயராய்வு

*குடி* என்ற தெலுங்கு சொல் கோயிலைக் குறிக்கும் *செட்டு* என்ற தெலுங்குச் சொல் செடியைக் குறிக்கும். இந்த ஊரில் பழமையான திம்மராய சுவாமி கோயில் உள்ளது. அதைச் சுற்றி செடிகள் வளர்ந்துள்ளன. எனவே குடிசெட்லு என்னும் இப்பெயர் வந்திருக்கலாம் என்கிறார் கோ. சீனிவாசன்.
# குடிசெட்லு

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 55 கிலோமீட்டர் தொலைவிலும், சென்னையிலிருந்து 308 கிலோமீட்டடர் தொலைவிலும் உள்ளது.
# சிக்கபூவத்தி

**சிக்கபூவத்தி** (*Chikkapoovathi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது சிக்கபூவத்தி ஊராட்சிக்கு உட்பட்ட ஊராகும்.
# சிக்கபூவத்தி

## பெயராய்வு

இப்பகுதியில் பூக்கள் மிகுதியாக பயிரடப்படுவதால் இப்பெயர் வந்ததது. கன்னடத்தில் *சிக்க* என்றால் சிறிய என்றும் *தொட்ட* என்றால் பெரிய என்றும் பொருளாகும். பூவத்தி என்ற ஊரை வேறுபடுத்திக் காட்ட *சிக்க* என்ற அடைமொழியோடு சிக்கப்பூவத்தி என்று பெயர் வந்திருக்கலாம் என்கிறார் கோ. சீனிவாசன்.
# சிக்கபூவத்தி

## அமைவிடம்

இந்த ஊரானது கிருஷ்ணகிரி-இராயக்கோட்டை சாலையில் அமைந்துள்ளது. இது கிருஷ்ணகிரியிலிருந்து 21 கிலோமீட்டர் தொலைவிலும், சென்னையிலிருந்து 287 கிலோமீட்டடர் தொலைவிலும் உள்ளது.